World news story
चंडीगढ़ में आयोजित होगा यंग थिंकर्स सम्मलेन 2017
ब्रिटिश उप उच्चायोग और इंडियन स्कूल ऑफ बिजनेस 27 अक्टूबर को आइएसबी मोहाली के प्रांगण में युवा विचारकों के सम्मेलन की मेजबानी करेंगे।
युवा विचारकों का सम्मेलन ब्रिटिश उच्चायोग का प्रमुख विदेश और सुरक्षा नीति का सम्मेलन है, जो उत्कृष्ट और प्रतिभाशाली विशेषज्ञों और युवा विचारकों को चर्चा के लिए एक पटल पर लाता है। दिल्ली में यह सम्मेलन पहले से स्थापित है और वहां पिछले छह सालों से इस सम्मेलन का आयोजन किया जा रहा है वहीं चंड़ीगढ़ में पिछले साल इस सम्मेलन को पहली बार आयोजित किया गया था।
सम्मेलन की संरचना के अनुसार इसमें 3 पैनल होंगे, प्रत्येक पैनल में विषयागत विषयों पर चर्चा होगी जिसका संचालन किसी वरिष्ठ पत्रकार द्वारा किया जाएगा। सम्मलेन के विषय हैं:
- 21वीं सदी में राष्ट्र की अभिव्यक्ति: क्या सोशल मीडिया ने सीमाओं को समाप्त कर दिया है?
- अवसरों का अधिकतम लाभ उठाना: ब्रेक्सिट के बाद भारत-ब्रिटेन संबंध
- भारत के बढ़ते बहुपक्षीय कदम - राष्ट्रीय और वैश्विक हितों का संतुलन
पैनलिस्ट में शामिल हैं:
- राजदूत अशोक कुमार मुखर्जी,
- मनीष तिवारी (राष्ट्रीय प्रवक्ता कांग्रेस, पूर्व सूचना एवं प्रसारण मंत्री, भारत सरकार)
- किशोर जयरामन (अध्यक्ष, रोल्स-रॉयस भारत और दक्षिण एशिया)
- सर डोमिनिक एसक्विथ केसीएमजी, भारत में ब्रिटिश उच्चायुक्त
- दुष्यंत चौटाला (सांसद, हिसार)
- दिनकर वाशिष्ठ (हेड: मार्केटिंग और पब्लिक पॉलिसी, मैक्स वेंचर्स एंड इंडस्ट्रीज)
- ऋत्विका भट्टाचार्य (सीईओ, स्वानीति इनिशिएटिव)
- प्रोफेसर प्रजापति त्रिवेदी (पूर्व सचिव, भारत सरकार, आईएसबी में सीनियर फेलो और प्रोफेसर)
- ऋषि सूरी (वरिष्ठ संपादक, इंटरनेशनल अफेयर्स, द डेली मिलाप)
- ज्योति कमल (क्लस्टर हेड, नेटवर्क 18)
- प्रणय कोटस्थाने (जिओपॉलिटिक्स फेलो, तक्षशिला इंस्टीट्यूशन)
- किरण स्टेसी (दक्षिण एशिया संवाददाता, फाइनेंशियल टाइम्स)
प्रसिद्ध इतिहासकार और जीवनी लेखक डॉ पैट्रिक फ्रेंच शुक्रवार की सुबह मुख्य भाषण देंगे। पंजाब सरकार के वित्त मंत्री माननीय एस मनप्रीत सिंह बादल शाम को विशेष संबोधन करेंगे।
चंडीगढ़ के ब्रिटिश उप उच्चायुक्त एंड्रयू आइरे ने कहा:
मैं इस सम्मेलन की बेसब्री से प्रतीक्षा कर रहा हूं। यह सम्मेलन महान वक्ताओं और विशेषज्ञों को एक पटल पर लाता है-जहां वे अनेक विषयों पर चर्चा करते हैं-जहां विदेश और सुरक्षा नीति में रुचि रखने वाले हर व्यक्ति के लिए कुछ न कुछ विशेष रहता है। हमें उम्मीद है कि यह उन अनेक मुद्दों को बेहतर तरीके से समझने में सहायता करेगा जो हमारे रहने के क्षेत्र को प्रभावित करते हैं । इसके अलावा यह युवा भारतीयों के साथ हमारे संबंधों का एक प्रमुख तत्व भी है- ऐसे युवा जिन्हें हमारे द्वारा चर्चा किए जा रहे विषय में पहले से ही विशेषज्ञता प्राप्त है और दूसरे ऐसे युवा जो बस उत्सुक हैं और अधिक जानकारी प्राप्त करना चाहते हैं।
अधिक जानकारी
मीडिया के प्रतिनिधि इस सम्मेलन में शामिल होने के लिए सादर आमंत्रित हैं। अधिक जानकरी के लिए आलम बेंस (विवरण नीचे है) संपर्क करें:
आलम बेंस
मीडिया सलाहकार
ब्रिटिश उप उच्चायोग, चंडीगढ़
फोन: 9501925556
मेल करें: एलम बेंस
हमें फॉलो करें Twitter, Facebook, Flickr, Storify, Eventbrite, Blogs, Youtube, Instagram, Snapchat @UKinIndia, Periscope @UKinIndia
eng_Latn hin_Deva hin_Deva hin_Deva hin_Deva hin_Deva hin_Deva hin_Deva awa_Deva mai_Deva bho_Deva awa_Deva hne_Deva awa_Deva bho_Deva mag_Deva bho_Deva mai_Deva mai_Deva kas_Deva mai_Deva hin_Deva awa_Deva hin_Deva hne_Deva hin_Deva kas_Deva hne_Deva awa_Deva mar_Deva kas_Deva ita_Latn